stanford-oval/wikipedia huggingface dataset:
ה'תשמ"א
אירועים

ו' בתשרי - הוקם ארגון המדיה - jem
י"ב בתשרי - נפתחת מלחמת איראן–עיראק
כ"ה בטבת - יוון מצטרפת לשוק האירופי המשותף
ז' בשבט - חבר הכנסת חמאד אבו רביעה נרצח בשל סרובו לקיים הסכם רוטציה
ד' בניסן - ברכת החמה
י"ח באייר ל"ג בעומר יסוד היישוב אלוני הבשן בגולן
ה' בסיוון - מבצע אופרה: חיל האוויר הישראלי מפציץ את הכור הגרעיני אוסירק בעיראק
ט"ו בסיוון - הוקמה המועצה המקומית בית אריה בחבל בנימין
כ"ג בסיוון - הוקם היישוב מעלה עמוס שבגוש עציון
כ"ח בסיוון - הבחירות לכנסת העשירית בהן זכה הליכוד בראשות מנחם בגין
ו' בתמוז - הוקמה ההתנחלות כרמל, בדרום הר חברון
י"ח בתמוז - הוקמה ההתנחלות ניל"י במערב חבל בנימין
כ"ה בתמוז - ניסיון התנקשות במחבל מוחמד עודא, חבר בארגון ספטמבר השחור האחראי לטבח הספורטאים באולימפיאדת מינכן; ניסיון החוסל נכשל, והוא נותר בחיים
ה' באב - מנחם בגין מציג את ממשלתו השנייה (התשע עשרה במנין הממשלות) בפני הכנסת
נולדו

ג' בחשון - הילה נחשון, דוגמנית ומנחת טלוויזיה ישראלית
ג' בחשון - קווה שפרן, עיתונאי, איש רדיו וטלוויזיה ישראלי
י"ז בחשון - עידית סילמן, חברת הכנסת
כ' בכסלו - דן שפירא, שחקן טלוויזיה ותיאטרון ישראלי
כ"ב בכסלו - ג'קו אייזנברג, זמר ויוצר ישראלי
כ"ח בכסלו - יובל סגל, שחקן, מדבב ותסריטאי ישראלי
ב' בטבת - שפרה קורנפלד, מנחת טלוויזיה, שדרנית רדיו, בעלת טור, תסריטאית וסופרת ישראלית
ה' בטבת - אבי נוסבאום, בדרן ומנחה ישראלי
א' בשבט - תמר איש-שלום, עיתונאית ישראלית, מגישת המהדורה המרכזית של חדשות 13
כ"ב בשבט - יניב קטן, כדורגלן ישראלי
י' באדר ב' - יואב זיו, כדורגלן ישראלי
ד' בניסן - עפר שכטר, שחקן, בדרן ודוגמן ישראלי
ח' בניסן–הראל מויאל ,זמר-יוצר ושחקן ישראלי
י"ג באייר - שירי מימון, זמרת ישראלית
כ' באייר - סיוון, זמרת, מדבבת ומוזיקאית ישראלית
כ"ד באייר - אדם גרין, זמר וכותב שירים יהודי אמריקאי
ד' בסיוון - תמרה קלינגון, שחקנית יוצרת ישראלית
ו' בסיוון - אודי כגן, קומיקאי, מוזיקאי, סטנדאפיסט, תסריטאי ועורך וידאו ישראלי
ז' בסיוון - נטלי פורטמן, שחקנית אמריקאית ממוצא ישראלי
כ"ג בסיוון - מיכל מוכתר, שחקנית, מדבבת וכוכבת ילדים ישראלית
כ"ו בסיוון - טלי מורנו, מגישת טלוויזיה ישראלית
ל' בסיוון - סיון רהב-מאיר, עיתונאית, כתבת חדשות, פובליציסטית ומנחת טלוויזיה ורדיו ישראלית
ל' בסיוון - מעין וינשטוק, שחקנית ישראלית
ח' באב - נרקיס, זמרת-יוצרת ישראלית
ח' באב - הראל סקעת, זמר ושחקן ישראלי
י"א באב - יוני בלוך, מוזיקאי רוק ישראלי
י"ג באלול - עמיחי שיקלי, חבר הכנסת
נפטרו

כ"ט בחשוון - הרב אברהם סילברט, ראש ישיבת בני עקיבא אהל שלמה
כ' בכסלו - הרב יצחק הוטנר, מחשובי המנהיגים האורתודוקסים ביהדות ארצות הברית.
י"ב בשבט - הרב יהושע פישל זקס, רב ואיש חינוך מאנשי היישוב הישן בירושלים.
י"ט באדר ב' - יונתן רטוש, משורר, מתרגם, ומקים תנועת העברים הצעירים ("הכנענים")
ה' באייר - אורי צבי גרינברג, משורר וחבר הכנסת ישראלי (נולד ב-ה'תרנ"ז)
ט"ז באייר - בנימין ארדיטי, פעיל ציוני וחבר הכנסת מטעם חרות וגח"ל
י"ב בסיוון - רבי אברהם וינברג (השלישי) מאדמו"רי חסידות סלונים ומנהיג חרדי
ט"ו בסיוון - יצחק צוקרמן (אנטק), מראשי מרד גטו ורשה
ט' באב - רבי יצחק נסים, הראשון לציון
ה' באלול - המשוררת והסופרת אסתר ראב (נולדה ה'תרנ"ד)
כ"ח בטבת - מייסד חסידות סטרוז'ניץ, האדמו"ר ישכר בער רוזנבוים
פרסי ישראל

מקבלי  פרס ישראל לשנת תשמ"א הם:
אברהם סופר (שרייבר) - ספרות תורנית
יורם לינדנשטראוס - מתמטיקה
איליה פיאטצקי-שפירו - מתמטיקה
מאיר יעקב קיסטר - בלשנות ערבית ומזרחנות
גורית קדמן - תרבות המחול
קבוצת דגניה א' -  תרומה מיוחדת לחברה ולמדינה בחלוציות חברתית-אנושית
רחה פריאר - תרומה מיוחדת לחברה ולמדינה בשירותי רווחה, קהילה ונוער
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ברכת החמה ביום רביעי ד' בניסן - 8 באפריל 1981.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן
ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר.
היסטוריה של עם ישראל
המהפכה המהוללת

ערך זה עוסק במהפכה באנגליה שבה הודח ג'יימס השני, מלך אנגליה. אם התכוונתם למהפכה בספרד שבה הודחה איזבלה השנייה, מלכת ספרד, ראו .
הנסיך מאוראנז' נוחת בטורביי
במהפכה המהוללת (באנגלית: Glorious Revolution‏; 1688–1689) הודח המלך האנגלי הקתולי ג'יימס השני, והומלכו בתו מרי השנייה ובעלה ויליאם השלישי (לבית אוראנז'), הפרוטסטנטים. לאירוע זה מתייחסים לעיתים כ"מהפכה ללא שפיכות דמים", אף שהשתוללו בסקוטלנד ובאירלנד קרבות קשים לאחר שג'יימס השני עזב את אנגליה. במובן הצר מדובר בהפיכה ולא במהפכה, אף כי השלכותיה המדיניות מרחיקות מעבר לחילופי הריבונים בזמן ההוא.
רקע היסטורי

לאחר שובו של בית סטיוארט לכס המלכות באנגליה, שנלקח מצ'ארלס הראשון על ידי אוליבר קרומוול, שלט באנגליה המלך צ'ארלס השני לבית סטיוארט, קל הדעת וההולל. למלך לא היו ילדים חוקיים שיכולים היו להמשיך את שושלת המלוכה הפרוטסטנטית, ועל פי חוקי אנגליה היה היורש אחיו, ג'יימס, דוכס יורק, אשר היה קתולי. ג'יימס היה איש עקרונות אמיץ ותקיף, שעוד בשנת 1673 ויתר על כהונתו כמפקד הצי האנגלי, וזאת בשל חוק שהצהיר כי אין אדם יכול לשאת בתפקיד כלשהו אלא אם כן יצהיר שאינו מאמין כי במהלך אכילת לחם הקודש (בזמן טקס המיסה) משתנים (טרנסובסטנציאציה) הלחם והיין לבשרו ודמו של ישו (אמונה בסיסית בדת הקתולית). ג'יימס העדיף לוותר על משרתו, ולא להתכחש לאמונתו.
בה בעת הגיע בצרפת לואי ה־14 לשיא עוצמתו. מלחמה התחוללה ביבשת בין צרפת להולנד, ובהולנד עלה מנהיג חדש, ויליאם מאוראנז', והוא הושיע את הולנד מכיבוש צרפתי כאשר פתח את הסכרים ומנע את התקדמות הפולשים אל תוך ארצו. ויליאם מאוראנז', הנשוי לבתו של ג'יימס, מרי, נעשה עתה האיש שכל פרוטסטנטי ברחבי היבשת נשא אליו את עיניו.
ב־1685 שכב המלך צ'ארלס על ערש דווי. לפני העם האנגלי עמדו שתי אפשרויות: להכתיר עליהם מלך קתולי (בניגוד לאמונה הבסיסית של רוב העם, ובניגוד לנטייה ההיסטורית באנגליה ולבריתותיה של אנגליה ברחבי אירופה), או להידרדר למלחמת אזרחים, וזאת דור אחד לאחר מלחמת אזרחים עקובה מדם. היה ידוע כי עם מותו של ג'יימס תירשנה אותו בנותיו, מרי (הנשואה לוויליאם מאוראנז') ואן, בעלות הנטייה הפרוטסטנטית. נראה כי אם יעלה ג'יימס לכס המלוכה, כי אז תהיה זו אך תקופה קצרה של שלטון מלך קתולי, ועם מותו ישוב לכס מלך (או מלכה) פרוטסטנטים. צ'ארלס עשה ככל יכולתו בימיו האחרונים כדי להרגיע את הרוחות, והטיל את מלוא כובד משקלו על מנת שאחיו יירש אותו. כאשר מת צ'ארלס משבץ פתאומי בפברואר 1685 לא היה כל ספק כי יורשו הטבעי הוא ג'יימס.
שלטונו של ג'יימס

ג'יימס עלה לכס המלכות כשברקע הדברים מאבק בין הקתולים והפרוטסטנטים, ובין הזכות האלוהית של המלכים לשלוט (בנוסח דודנו לואי ה־14) ובין הזכויות הפוליטיות של הפרלמנט שהוקנו לעם בימי קרומוול. כאשר עלה לשלטון הצהיר הצהרות מתונות שהפיגו את החששות. הוא הצהיר כי ברצונו לשלוט על פי הדין והמנהגים, לכבד את החירויות ואת החוק, ובאשר לדעותיו הפרטיות בנושאי אמונה "איש לא יבחין כי הוא מחזיק בהן".
עד מהרה החל הפולחן הקתולי הגלוי שבו עסק להשפיע על הארץ כולה. ג'יימס החל במסע של שוויון זכויות לקתולים (אשר הופלו בחוק, ונאסר עליהם לשאת במשרות אם לא יתכחשו לאמונתם), קידם אצילים קתולים למשרות בכירות, וניצל את תפקידו כראש הכנסייה האנגליקנית כדי למנוע ממטיפים להטיף כנגד הקתוליות. היה כאן ניצול לרעה של סמכויותיו כמלך (אשר עורר חשש מפני הבאות), ופגיעה בציפור נפשו של העם האנגלי. המלך השקיע עתה את כל מאמציו בניסיון ליצור פרלמנט שיהיה כפוף למרותו, ויבטל כליל את החקיקה כנגד הקתולים.
לכאורה, במקרה של מלחמת אזרחים, צפוי לעמוד לטובת המלך צבא, מן החזקים באירופה, הצי המובחר בעולם, ועזרה העומדת לרשותו מאירלנד ומצרפת, והאצולה אשר לחמה בימי קרומוול ולאחריו בעד השבת המלוכה. ממול עמדה רק התנגדותם של יחידים, גם אם רמי מעלה. היה ברור כי אם תפרוץ מלחמה, והעם לא יתאחד כנגד מלכו, יישפך דם רב.
המהפכה המהוללת

| 0 | 1 | 2 |
| --- | --- | --- |
| ” | שישי ושמחי בריטניא ברוב תפארת/  האל פדות שלח לעמנו ויד גוברת/ הן לא בְחרב או בחצים גברה שוררת/ נפלאת בעינינו וגם היא מאנוש נסתרת/ אראה הדר שמשי ואור יומי והוא שוקע/ יום גברה יד אויבי נפשי ומר השביע/ זרח כאור נוגה וגם האיר פני רקיע/ קצין ושר גדול גאלנו והוא מושיע/ אומר מליצת חן כליל יופי תהלות מלך/ הן הוא מאור עיני משוש לבי ובצלו אלך/ על כן בשירים יענו עשיר וגם ההלך/ יודו בכל לבם לעולמים יחי המלך/ מלכה בעוז יפיה תכס בגדי צבעים רקמה/ חסדך שלח לה אל אלוהי עוז והממלכה/ הן היא עטרת בעלה מרים בנועם טעמה/ ארץ וכל עם יאמרו לעד תחי המלכה/ | “ |

|  – ג'ון בָּגְווֶל, פרופסור ללשון עבר באוני' אוקספורד, מתוך: Vota Oxoniensia pro serenissimis Guilhelmo Rege et Maria Regina, 1689. למקור נגיש: Transactions (Jewish Historical Society of England. כרך 5, 1905, עמ' 91, 109-110. |  – ג'ון בָּגְווֶל, פרופסור ללשון עבר באוני' אוקספורד, מתוך: Vota Oxoniensia pro serenissimis Guilhelmo Rege et Maria Regina, 1689. למקור נגיש: Transactions (Jewish Historical Society of England. כרך 5, 1905, עמ' 91, 109-110. |  |
ב־10 ביוני 1688 ילדה אשתו של ג'יימס השני בן, ג'יימס פרנסיס אדוארד סטיוארט. לידתו של בן זה, אשר נועדו לו חיי מאבק וגלות (ויהיה ידוע בשם "הטוען לכתר הזקן") הגדישה את הסאה. מי שסבר שהמלוכה הקתולית ימיה כימי חייו הטבעיים של ג'יימס, ראה עתה למול עיניו שושלת קתולית שולטת בממלכת אנגליה לנצח. רבים הם שהטילו ספק אם הבן הוא בנו של ג'יימס, או אף בנה של המלכה, והפרוטסטנטים הנאמנים עדיין לעקרון הירושה החוקית הפיצו את האגדה כאילו הוברח התינוק לארמון בתוך סיר גדול.
מעבר לים השקיף על התפתחויות אלו ויליאם מאוראנז'. זה שנים היה הוא תקוות הפרוטסטנטים באנגליה, ואלה הזמינו אותו פעמים רבות לבוא ולהדיח את המלך הקתולי השנוא. עתה הגיעה שעתו. ב־5 בנובמבר 1688 נחת על חופה של אנגליה ועמו כארבעה עשר אלף איש, פרוטסטנטים מכל רחבי היבשת.
מלכותו של ג'יימס התמוטטה כבניין קלפים. סדרה של מרידות בצבא ובצי הראתה לג'יימס כי אין לו כל סיכוי להחזיק בכס המלוכה. כאשר התברר כי הדוכס ממרלבורו, מפקד הצבא, עמד בסוד הקשר שהביא את ויליאם לארץ, נפלה רוחו של ג'יימס והוא נמלט לצרפת. הפרלמנט התכנס והכריז כי עזיבתו של ג'יימס שקולה לוויתור על הכס, והזמין את בתו מרי ואת בעלה ויליאם לשלוט באנגליה. ב־5 באפריל 1689 הומלכו ויליאם מאוראנז' ואשתו מרי – ויליאם השלישי ומרי השנייה – למלכי אנגליה, לאחר מכן הם אישרו את חוק הזכויות, המצמצם את סמכויותיו של הכתר, בין השאר בהגבלה על הטלת מיסים ללא אישור הפרלמנט. האצולה ויתר האליטות קידמו את השליטים החדשים בברכה; אוניברסיטאות אוקספורד וקיימברידג' אף הוציאו כרכי שירה מיוחדים לכבוד ויליאם ומרי.
קרבות נוספים נמשכו באירלנד ובסקוטלנד בין נאמני ג'יימס ובין צבאותיו של ויליאם. בקרב ליד הנהר בוין באירלנד, ביולי 1690, עמד המלך ג'יימס בראשם של אלפי אירים קתולים נאמנים למלוכה, אך הובס ושב ונמלט לצרפת. כך לבסוף נכונה המלוכה בידי ויליאם ומרי, אשר שלטו יחדיו.
הבטים כלכליים

הנרטיב המקובל מתאר את המהפיכה המהוללת כמהפיכה חסרת שפיכות דמים ומבטאת את עלייתה של התפיסה הדמוקרטית. כך, למשל, אדמונד ברק הבריטי השמרן ביקר את המהפכה הצרפתית רווית שפיכות הדמים והשווה אותה למהפכה המהוללת הבריטית שלא הייתה אלימה כזו הצרפתית. אולם במקביל לסיפור הדמוקרטי והדתי קיימים גם מרכיבים כלכליים, שהביאו סבל לא יתואר לאוכלוסייה. הניצחון של הפרלמנט הביא להעמקת חוקי הגידור (שהפרלמנט היה בעדן ואילו המלך התנגד מחשש שהדבר יצור משבר חברתי). לאחר שהבורגנות השתלטה על הפרלמנט היא הובילה לסדרת חוקי גידור שהובילו להפקעה מהירה של קרקעות. הדבר הוביל לעוני, רעב וירידה חדה בתוחלת החיים.
גורם משמעותי בהזמנת ויליאם מאוראנז' הייתה קבוצה של סוחרים משפיעים מלונדון, שנודעה בשם "שבעת בני האלמוות" (immortal seven). הללו התקנאו בהשגים הכלכליים של הולנד. אכן, לאחר ההפיכה התקבלו באנגליה שינויים פיננסיים ברוח הגישה ההולנדית. אלו נקראו המהפכה הפיננסית. היא שמה דגש רב יותר על מדיניות כלכלית מונעת שוק, שבה תהליך הגידור היה חלק ממגמה רחבה יותר של מודרניזציה חקלאית והגדלת הפריון ששרתה את האינטרסים של מעמד בעלי הקרקעות שהיו מעוניינים על-כן בגידור. גישה זו עמדה בהתאמה לפילוסופיות הכלכליות שזכו להכרה באותה תקופה.
הגידור שינה את פני החברה האנגלית - הוא הוביל לעקירת חקלאים קטנים והגברת ההגירה מהכפר לערים לצורך עבודה. התהליך סיפק כח עבודה זול ובמקביל הגדיל את ההון של בעלי הקרקעות מה שאפשר להם להשקיע ולהניע את הקפיטליזם.
מורשת המהפכה

המהפכה המהוללת הייתה אחד המאורעות החשובים בהיסטוריה של אנגליה. היא סימנה כי מלך לא ימשול ללא רצון העם, וכי כל ניסיון לכפות על אנגליה מונרכיה אבסולוטית בסגנונו של לואי ה־14 נדון לכישלון.
חוק הזכויות נחשב לציון דרך בחיזוק כוחו של הפרלמנט והקביעה החד־משמעית כי אנגליה היא מדינה פרוטסטנטית, והמסמך משמש עד היום אבן יסוד בחוק הבריטי.
העובדה שהישגיה של המהפכה עברו ללא שפיכות דמים העניקה לה את כינויה – "המהוללת".
ראו גם

יעקוביטים
מגנה כרטה
הערות שוליים

↑  ג'ייסון היקל, פחות זה יותר, רדיקל, 2022, עמ' 56-58
↑  John David Angle, Glorious Revolution as Financial Revolution
| --- | --- |
בקרת זהויות :  NLI: 987007538544305171  GND: 4123297-5  LCCN: sh85056805  NDL: 00954208  NKC: ph349213 
ג'יימס השני, מלך אנגליה
ה'תשל"א

ה'תשל"א (5,731) ובקיצור תשל"א – היא שנה עברית  אשר החלה ביום א' בתשרי, אור ל-1 באוקטובר 1970, והסתיימה ביום כ"ט באלול, 19 בספטמבר 1971.
המולד של תשרי חל ביום רביעי, 22 שעות ו-947 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה חמישית לשמיטה, ושנת 12 במחזור העיבור ה-302. תקופת ניסן שבשנה זו היא תחילת שנת 19 (סימנה יטיהא) במחזור השמש ה-205.
שנה זו היא שנת 1,902 לחורבן הבית, ושנת 2,282 לשטרות.
מדינת ישראל חגגה ביום העצמאות ה'תשל"א 23 שנות עצמאות.
אירועים

ט"ז בתשרי - אנואר סאדאת נבחר לנשיא מצרים
ב' בטבת – סלע שניתק ממקומו עקב הגשמים מחץ חדר אוכל בבסיס צבאי ליד נאות הכיכר וגרם למותם של 19 חיילי צה"ל
ט' בכסלו - עלה על הקרקע היישוב פצאל, מושב שיתופי בבקעת הירדן
ט"ו בשבט - החללית המאוישת אפולו 14 שבה לכדור הארץ לאחר שנחתה על הירח
ג' באדר - בעקבות אירועי ספטמבר השחור, מכריזה המועצה הלאומית הפלסטינית על ירדן כחלק מפלסטין
כ"ג באייר - מאבקם של הפנתרים השחורים מגיע לשיאו בהפגנה אלימה בכיכר ציון
נולדו

ד' בתשרי – מרדכי כהנא, קצין צה"ל
י"ח בתשרי – עידן גרינבאום, ראש המועצה האזורית עמק הירדן
א' בחשוון – איציק זוהר, כדורגלן ישראלי ששיחק בעמדת הקשר ההתקפי
ג' בחשוון – דנה ברגר, זמרת ישראלית
ט"ו בחשוון – אריאל אטיאס, מראשי מפלגת ש"ס וחבר הכנסת ושר מטעמה
כ"ב בחשוון – עלמה זק, בדרנית ישראלית
כ"ב בחשוון – יורם זק, במאי טלוויזיה, עורך ומפיק ישראלי
ד' בכסלו – רון שחר, דוגמן ומנחה טלוויזיה ישראלי
י"ג בכסלו – עינת וילף, חברת הכנסת מטעם סיעת עצמאות שפרשה ממפלגת העבודה
כ"א בכסלו – ליאור פרחי, זמר ישראלי (נפטר ב-ה'תשפ"ד)
כ"ב בכסלו – רונן נויבירט, ממייסדי ארגון "בית הלל" והמנכ"ל הראשון של הארגון (נפטר ב-ה'תשפ"א)
כ"ג בכסלו – דב אלבוים, סופר, עורך, עיתונאי, מנחה טלוויזיה ומרצה לפילוסופיה יהודית
א' בטבת – אורית פרקש הכהן, שרת החדשנות וחברת הכנסת מטעם המחנה הממלכתי
ו' בטבת – עידן אלתרמן, קומיקאי, שחקן וזמר ישראלי
י"א בטבת – אורי רווח, עיתונאי ואיש תקשורת ישראלי, חסיד חב"ד
י"ג בטבת – גלית דיסטל-אטבריאן, פובליציסטית, שדרנית רדיו וסופרת  ושרת ההסברה מטעם הליכוד
י"ח בטבת – ענבל פרלמוטר, מוזיקאית ישראלית (נפטרה ב-ה'תשנ"ז)
כ"ז בטבת – רוביק דנילוביץ', ראש עיריית באר שבע
ד' בשבט – אסף אמדורסקי, זמר, פזמונאי ומלחין ישראלי.
י"ח בשבט – אלון חרזי, כדורגלן מכבי חיפה
כ' בשבט – ניר פרידמן, זמר, מדבב ושחקן ישראלי
ג' באדר – אשכול נבו, סופר, ישראלי
י' באדר – טל בנין, כדורגלן ישראלי
ח' בניסן – זאב אלקין, שר הבינוי והשיכון וחבר הכנסת מטעם תקווה חדשה
י"ב בניסן – שי גולדן, סופר, עיתונאי ואיש טלוויזיה ישראלי
י"ז בניסן – אייל גולן, זמר ישראלי
כ"א בניסן – רון דרמר, שגריר ישראל בארצות הברית, ושר לנושאים אסטרטגיים
ה' באייר – שירה גפן, שחקנית, מחזאית, סופרת ילדים, תסריטאית ובמאית ישראלית
י"ג באייר – דני דנון, שגריר ישראל באו"ם וחבר הכנסת מטעם הליכוד
כ"ד בסיון – עמנואל מורנו, קצין בסיירת מטכ"ל (נהרג ב-ה'תשס"ו)
כ"ח בסיון – אורלי ויינרמן, שחקנית, דוגמנית וזמרת ישראלית
כ"ח בתמוז – אמנון וולף, שחקן ומדבב ישראלי
כ"ח בתמוז – ניצן שירזי, מאמן כדורגל ישראלי (נפטר ב-ה'תשע"ד)
א' באב – זבולון מושיאשווילי, שחקן, מפיק, קומיקאי וזמר ישראלי (נפטר ב-ה'תשפ"ג)
כ"ט באב – יוסי פוקס, עורך דין ישראלי ומזכיר הממשלה
י"ג באלול – יובל סגל, שחקן, יוצר, קומיקאי ודוגמן ישראלי
נפטרו

א' בשבט – רבי משה יחיאל אפשטיין מאוז'רוב
ט"ז באדר – נלסון גליק, ארכאולוג, רב רפורמי ומחנך אמריקאי
כ"ד באדר – פרץ ברנשטיין, ממנהיגי הציונות הכללית, חבר הכנסת ושר בממשלות ישראל (נולד ה'תר"ן)
י"ג בסיוון – יצחק טבנקין, מנהיג ציוני (נולד ה'תרמ"ח)
ג' באלול – יהושע זאב ברטונוב, מבחירי שחקני התיאטרון הישראלי מ-1922 ב-"הבימה" בה גילם עשרות תפקידים, חתן פרס ישראל
ז' באלול – רבי ראובן מרגליות, מייסד ומקים ספריית הרמב"ם ושימש כספרן שם שנים רבות, כמו כן חיבר בעצמו קרוב ל-55 ספרים בנושאי יהדות (נולד ב-ה'תר"ן)
פרסי ישראל

מקבלי  פרס ישראל לשנת תשל"א הם:
שאול ליברמן - מדעי היהדות
חיים אורמיאן - חינוך
זאב צלטנר - מדעי המשפט
יצחק ארנון - חקלאות
אריה ארוך - ציור
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
המשמר הקיסרי

נושא רומח רכוב של משמר האימפריאלי הצרפתי בימי הקיסרות השנייה
משמר קיסרי או משמר מלכותי או משמר הארמון הוא קבוצת כוחות מיוחדת של אימפריה, בדרך כלל קשורה קשר הדוק ישירות עם הקיסר או המלך. בדרך כלל כוחות אלה בעלי מעמד אליטיסטי יותר מאשר שאר הכוחות הצבאיים באותה אימפריה. משמר כזה זוכה לאימונים מיוחדים ולזכויות יתר ושומר על מסורות מיוחדות. כבר בעת העתיקה היו משמרות כאלו, למשל המשמר הפרטוריאני והמשמר הקיסרי האלאני.
ראש מדינה שואף להיות מוגן על ידי החיילים הטובים ביותר והנאמנים ביותר. מספרם של חיילים אלו וארגונם ניתן לשינוי כך שיוכלו לבצע משימות נוספות. היניצ'רים והמשמר הקיסרי של נפוליאון הם דוגמה לכך. משמר המלכה הבריטי עדיין קיים ומתפקד.
ממשמר הקיסר התפתחו יחידות עילית (כמו ה-Gardekorps הפרוסי) ויחידות עילית של ימינו.
הביטוי התגלגל גם למשחקים, קומיקס ולמדע בדיוני למשל וורהאמר 40,000.
ראו גם

חילופי משמרות
הטוסיק שלי השתגע

| --- | --- |
 סוגה:  אנימציה לילדים, קומדיה
 מדבבים בעברית:  דניאל מגון, ספיר דרמון, איטן גרינברג, אלי לולאי, גדי לוי, טליה ברקאי
 ארץ מקור:  קנדה-אוסטרליה
 שפות:  אנגלית 
 מספר עונות:  2
 מספר פרקים:  40
 הפקה
 מפיק:  אנדרו דייוויס ונסה אסטבס (עונה 1)
 מפיקים בפועל:  קולין בוהם איירין וייבל אנדרו דייוויס ג'וליה אדמס
 חברת הפקה:  Scholastic Entertainment Nelvana Studio Moshi
 אורך פרק:  23 דקות
 שידור
 רשת שידור:  רשת 9 
 רשת שידור בישראל:  ערוץ זום ערוץ ג'וניור
 תקופת שידור מקורית:  12 ביוני 2014 – 30 ביוני 2015
 תקופת שידור בישראל:  2014 – 2015
 קישורים חיצוניים
 דף התוכנית ב-IMDb
 
הטוסיק שלי השתגע (באנגלית: The Day My Butt Went Psycho) היא סדרת אנימציה אוסטרלית-קנדית לילדים המשודרת בישראל בערוץ זום ובערוץ ג'וניור.
עלילה

עלילותיהם של זאק בן האנוש וידידו הטוסיק פוק, החיים בעולם בו מתיישבים זה לצד זה בני אדם וטוסיקים.
דמויות

זאק פרימן - ילד בן 15 שנועד להיות לוחם הטוסיקים. בפרק 27 התגלה שהוא הנכד של "הצובט"
פוק - הטוסיק של זאק, מלוכלך מאוד רוב הזמן ואוהב לאכול רק דברים משמינים.
אלינור סטרן - חברתם של זאק ושל פוק. בתו של סאילס סטרן.
גרי טוסיק לבן "הטוסיק הלבן הענק\הטוסיק הלבן הגדול" - טוסיק שמן, לבן וגדול שנלחם בזאק, בפוק ובאלינור, הנבל המרכזי בסדרה (עושה דברים שחושב שהם מרושעים אך בעצם הם לא), והמעסיק של הנסיך ושל מוריס. פוחד מאמא שלו ויש לו אח תאום בשם איאן שלפי אימו של הטוסיק הלבן הגדול הוא מוצלח הרבה יותר ממנו.
הנסיך - טוסיק ירוק שחובש כתר ונראה כמו מלך.
מוריס - טוסיק אפור בעל מצח גדול המסתיר את עיניו, הוא נראה ומדבר כמו בריון אבל בעצם יש לו אופי רכרוכי והוא אוהב דברים מתוקים וחמודים, חברו הטוב ביותר של הנסיך ומעט יותר גדול ממנו.
סאילס סטרן - אביה של אלינור והמנהיג של צוות ב', לוחם הטוסיק הטוב ביותר שיש, למרות שפגש את זאק הרבה מאוד פעמים, הוא לא יכול לבטא נכון את שמו.
מייבל פרימן - סבתא של זאק, היא סוכנת חשאית והיחידים שיודעים את זה הם הנסיך, מוריס והטוסיק הלבן הגדול. בפרק 27 התגלה שהיא בעצם "הצובט". לוחמת טוסיקים הכי גדולה.
ג'ונאס - ילד עשיר ושכנו של זאק, הוא ציני, שחצן ודי מעצבן ופעם אחת רימה את כל העיר כשהתחפש לגיבור על בשם "הגוש האפל". יש לו רובוט משרת בשם בנברי.
בנברי - המשרת הרובוטי של ג'ונאס.
פייג' - מעודדת ושכנתה של אלינור, היא שמחה, תוססת, נלהבת ודי חמודה. זאק ופוק אוהבים אותה וחושבים אותה לחברה שלהם בעוד שאלינור שונאת אותה וממש לא רוצה להתחבר איתה. מנהיגת המעודדות.
המנשק - מלוחמי צוות ב', אוהב לנשק, דבר שמשמש לפעמים ככלי נשק.
המחטיפה - מלוחמי צוות ב', בלונדינית, אוהבת להרביץ.
הבועט - מלוחמי צוות ב', מזוקן, אוהב לבעוט.
מסריחנור- הטוסיק של אלינור. התגלתה בפרק 30 ובכל הזמן הייתה ביער.
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי |
| --- | --- | --- | --- | --- |
| 1 | 1-א | טוסיק ביט בוקס | Beat Box Butt | 4 באוגוסט 2014 |
| 1 | 1-ב | תחת-פלצת | All's Smell That Ends Smell | 14 באוגוסט 2014 |
| 2 | 2-א | הטוסיק של סבתא פשוט לא מבין | Grandparents' Butts Just Don't Understand | 3 ביולי 2014 |
| 2 | 2-ב | כנס טוסיק קומיקס | Comic Butt Convention | 4 באוגוסט 2014 |
| 3 | 3-א | גלדיאטוס | Glutiator | 4 בספטמבר 2014 |
| 3 | 3-ב | זאק-סטרים של תחפושות | Zackster of Disguise | 31 ביולי 2014 |
| 4 | 4-א | שפם-טוסיק | Buttstache | 4 בספטמבר 2014 |
| 4 | 4-ב | מסע לאמצע החריץ של מייבלטאון | Journey to the Center of the Mabletown Crack | 17 ביולי 2014 |
| 5 | 5-א | המחאסלה | The Flushinator | 26 ביוני 2014 |
| 5 | 5-ב | טוסיק בועה | Bubble Bum | 12 ביוני 2014 |
| 6 | 6-א | יום ההרמוניה | Harmony Day | 24 ביולי 2014 |
| 6 | 6-ב | יום רביעי המטורף | Wacky Wednesday | 24 ביולי 2014 |
| 7 | 7-א | מקלט טוסיקים | Bum Shelter | 19 ביוני 2014 |
| 7 | 7-ב | המילקשייק מביא את כל הישבנים לחצר | My Milkshake Brings All the Butts to the Yard | 3 ביולי 2014 |
| 8 | 8-א | הגוש האפל | The Dark Nugget | 7 באוגוסט 2014 |
| 8 | 8-ב | ישבניים | Dodgebutt | 7 באוגוסט 2014 |
| 9 | 9-א | פלוץ היורה | Basic In-Stink | 10 ביולי 2014 |
| 9 | 9-ב | חוש בסיסי | Jurassic Fart | 10 ביולי 2014 |
| 10 | 10-א | זרם מלכותי | Royal Flush | 26 ביוני 2014 |
| 10 | 10-ב | משחקי הכס הפורצלן | Game of Porcelain Thrones | 21 באוגוסט 2014 |
| 11 | 11-א | חובת השטיפה | Flush of Dooty | 28 באוגוסט 2014 |
| 11 | 11-ב | מהיר ועצבני | The Fast & the Gluteus | 21 באוגוסט 2014 |
| 12 | 12-א | איך דוס קיבל חזרה את הסירחון שלו | How Deuce Got His Stink Back | 28 באוגוסט 2014 |
| 12 | 12-ב | בית הטוסיק הגדול | Big Butt House | 17 ביולי 2014 |
| 13 | 13-א | קרב סבתא עם סבתא | Gran to Gran Combat | 11 בספטמבר 2014 |
| 13 | 13-ב | הטוסיק המנמנם | Snoozing Booty | 11 בספטמבר 2014 |
| 14 | 14-א | טוסיק שרברב | Plumber But | 31 ביולי 2014 |
| 14 | 14-ב | אבל אני מעודדת | Butt I'm A Cheerleader | 12 ביוני 2014 |
| 15 | 15-א | כולם אוהבים את הטוסיק הלבן הגדול | Everybooty Loves the Great White Butt | 18 בספטמבר 2014 |
| 15 | 15-ב | האפלה | The Brown Out | 18 בספטמבר 2014 |
| 16 | 16-א | הוחלפו בטוסיק | Switched at Butt | 25 בספטמבר 2014 |
| 16 | 16-ב | הגוש האפל עולה | The Dark Nugget Returns | 25 בספטמבר 2014 |
| 17 | 17-א | זאת חוצפה | C'est Cheek | 2 באוקטובר 2014 |
| 17 | 17-ב | אני, רו-טוסיק | I, Robutt | 2 באוקטובר 2014 |
| 18 | 18-א | זריחת טוסיק נצחית | Eternal Bumshine of the Spotless Behind | 9 באוקטובר 2014 |
| 18 | 18-ב | גולגולות וטוסיקים | Skull & Bums | 9 באוקטובר 2014 |
| 19 | 19-א | אני חולם על פוקי | I Dream of Deucie | 19 ביוני 2014 |
| 19 | 19-ב | כוכב קופי הטוסיק | Planet of the Butt Monkeys | 16 באוקטובר 2014 |
| 20 | 20-א | הנסיך של מכנס-ילבניה | Legend of the Butt-Squatch | 14 באוגוסט 2014 |
| 20 | 20-ב | סיפורי תחתונים | Cheer Window | 16 באוקטובר 2014 |
המוזיאון האמריקאי לתולדות הטבע

| --- | --- |


חזית המוזיאון
 מידע כללי
 סוג:  מוזיאון להיסטוריה של הטבע
 כתובת:  סנטרל פארק וסט ברחוב 79, ניו יורק
 מיקום:  מנהטן 
 מדינה:  ארצות הברית 
 מבקרים בשנה:  5,000,000
 הקמה ובנייה
 תקופת הבנייה:  ?–1869
 תאריך פתיחה רשמי:  1878 
 אדריכל:  קלוורט וו 
 קואורדינטות:  40°46′51″N 73°58′28″W﻿ / ﻿40.780833333333°N 73.974444444444°W﻿ / 40.780833333333; -73.974444444444
 www.amnh.org
  (למפת מנהטן מוגדלת) המוזיאון האמריקאי לתולדות הטבע(למפת מנהטן רגילה) המוזיאון האמריקאי לתולדות הטבע
 
המוזיאון האמריקאי לתולדות הטבע (באנגלית: American Museum of Natural History) הוא אחד המוזיאונים החשובים בארצות הברית. המוזיאון נמצא בשדרת סנטרל פארק וסט (השדרה ליד הגבול המערבי של סנטרל פארק) בין רחוב 77 מערב לבין רחוב 81 מערב בשכונת האפר וסט סייד (הצד המערבי העליון) ברובע מנהטן שבניו יורק.
המוזיאון מעסיק למעלה מ-1,200 עובדים והוא מנהל כ-100 מחקרי שדה מדי שנה.
היסטוריה של המוזיאון

המוזיאון נוסד בשנת 1869 ובתחילת דרכו שכן בבניין הארסנל (בניין מאגר התחמושת) שבסנטרל פארק. בשנת 1874 נרכשה הקרקע למבנה הנוכחי של המוזיאון, והמבנה המקורי תוכנן בסגנון נאו-גותי על ידי קלוורט ווקס וג'ייקוב ריי מולד (אשר בנו יחד עם פרדריק לו אולמסטד את המבנים בסנטרל פארק הסמוך), והמבנה נבנה בין השנים 1874–1877.
בהמשך הורחב המוזיאון ונבנתה חזיתו הדרומית העטוייה לבנים אדומות. חזית זו שתוכננה בסגנון נאו-רומנסקי על ידי ג' קליבלנד קאדי הפכה לסימן היכר ולסמל של המוזיאון.
חזית בסגנון רומי פרי תכנונו של ג'ון ראסל פופ נבנתה בשנת 1936 בצידו של המוזיאון הפונה לסנטרל פארק. חזית זו מובילה לאולם הכניסה החדש של המוזיאון הבנוי בצורת בזיליקה רומית, ובמרכזה נמצא שלד של בארוזאורוס המנסה להגן על צאצאה מפני אלוזאורוס טורף. אולם זה נבנה כאנדרטה לטדי רוזוולט.